
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κύρωση Ειδικού Κανονισμού Οργανώσεως και Εσωτε¬ 
ρικής Υπηρεσίας Υποκαταστημάτων «Στρατιωτικού 

Φαρμακείου» του Πολεμικού Ναυτικού. 1 

Συμπλήρωση της 46906/3.10.1994 απόφασης του 
Αναπληρωτή Υπουργού Εσωτερικών, για την αύ¬ 
ξηση του αριθμού ημερών εκτός έδρας των μονίμων 
και των με σχέση ιδιωτικού δικαίου υπαλλήλων του 

Υπουργείου Εσωτερικών. 2 

Καθορισμός αποζημίωσης μελών ομάδας εργασίας για 
το συντονισμό του προγράμματος του Εθνικού Κτη¬ 
ματολογίου. 3 

Έγκριση συμπλήρωσης πινάκων προσδιορισμού καθα¬ 
ρού γεωργικού εισοδήματος. 4 

Διενέργεια κατασταλτικού ελέγχου στην Έδρα του 
Εμπορικού και Βιομηχανικού Επιμελητηρίου Αθη¬ 
νών για τις χρήσεις 1969-1990. 5 

Απόρριψη καταγγελίας κατά της «ΠΑΝΤΕΛΗΣ ΛΑ- 
ΜΠΡΟΠΟΥΛΟΣ και ΣΙΑ Ο.Ε.». 6 

ΥΠΟΥΡΓΙΚΕΣ Α ΠΟΦΑΣΕΙΣ > ΕΓΚΡΙΣΕΙΣ 

Αριθ. 640.1/3/95 Σχ. 108 (1) 

Κύρωση Ειδικού Κανονισμού Οργανώσεως και Εσωτερι¬ 
κής Υπηρεσίας Υποκαταστημάτων «Στρατιωτικού Φαρ¬ 
μακείου» του Πολεμικού Ναυτικού. 

Ο ΑΡΧΗΓΟΣ Γ.Ε.Ν. 

Έχοντας υπόψη: 

α. Τις διατάξεις του Νόμου 2292/1995 «Οργάνωση και 
Λειτουργία Υπουργείου Εθνικής Αμυνας, διοίκηση και 
έλεγχος των Ενόπλων Δυνάμεων» (ΦΕΚ Α 35/15.2.95). 

β. Τις διατάξεις του Ν.Δ. 721/1970 άρθρα 18 και 55 
«περί οικονομικής μέριμνας και λογιστικού των Ενόπλων 
Δυνάμεων». 

γ. Τις διατάξεις του άρθρου 6 παρ. 6 του Ν.Δ. 107/1969 
«περί διατάξεων τινών αφορωσών την υγειονομική υπηρε¬ 
σία του στρατεύματος» (ΦΕΚ Α’ 28). 

δ. Την απόφαση του Πρωθυπουργού και του Υπουργού 
Εθνικής Αμυνας «Περί καθορισμού αρμοδιοτήτων 
ΥΦΕΘΑ Ε. ΜΠΕΤΕΝΙΩΤΗ» Γ. 5815/19.12.1993 (ΦΕΚ 
914 Β'/12.12.93). 


ε. Την υπουργική απόφαση ΥΕΘΑ ΓΕΝ/ΔΥΓ Φ.640/ 
71/95 από 3.4.95 (Ίδρυση και Λειτουργία Υποκαταστη¬ 
μάτων «Στρατιωτικού Φαρμακείου» του Πολεμικού Ναυτι¬ 
κού) (ΦΕΚ 248 Β712.4.95). 

στ. Την υπουργική απόφαση ΥΕΘΑ ΓΕΝ/ΔΥΓ Φ.640/ 
72/95 από 3.4.95 (Μεταβίβαση αρμοδιοτήτων Υφυπουρ¬ 
γού Εθνικής Αμυνας στον Αρχηγό ΓΕΝ) (ΦΕΚ 307 Β'/ 
19.4.95). 

ζ. Την απόφαση ΑΝΣ/ΟΛΟΜΕΛΕΙΑ με Πρακτικό 25/ 
8.5.95, αποφασίζουμε: 

1. Κυρώνουμε το συνημμένο στην παρούσα Ειδικό Κα¬ 
νονισμό Οργανώσεως και Εσωτερικής Υπηρεσίας Υποκα¬ 
ταστημάτων «Στρατιωτικού Φαρμακείου» του Πολεμικού 

Ναυτικού. . 

2. Η ισχύς του παραπάνω Ειδικού Κανονισμού αρχίζει 
από τη δημοσίευσή του στην Εφημερίδα της Κυβερνή- 
σεως. 

Η απόφαση αυτή και ο συνημμένος Ειδικός Κανονισμός 
να δημοσιευθούν στην Εφημερίδα της Κυβερνήσεως. 

Αθήνα, 15 ΜαΤου 1995 
Ο Αρχηγός 

Αντιναύαρχος (Π.Ν.) I. ΣΤΑΓΚΑΣ 
ΜΕΡΟΣ I 

ΟΡΓΑΝΩΣΗ ΤΗΣ ΔΙΟΙΚΗΣΕΩΣ 
ΤΩΝ ΥΠΟΚΑΤΑΣΤΗΜΑΤΩΝ 
«ΣΤΡΑΤΙΩΤΙΚΟΥ ΦΑΡΜΑΚΕΙΟΥ» Π.Ν. 

ΚΕΦΑΛΑΙΟ Α' 

ΓΕΝΙΚΑ - ΑΠΟΣΤΟΛΗ 
Αρθρο 1 

■V· 

Γ ενικά 

Τα υποκαταστήματα «Στρατιωτικού Φαρμακείου» σύμ¬ 
φωνα με την απόφαση ΥΦΕΘΑ/ΓΕΝ/ΔΥΓ/ Φ. 640/71/ 
95/3.4.95 (ΦΕΚ 284 Β/12.4.95), αποτελούν οργανικές 
Μονάδες του Π.Ν. 

2. Έδρες των υποκαταστημάτων είναι για την Αθήνα το 
ΝΝΑ, για τη Σαλαμίνα το ΝΝΣ και για τη Σούδα Κρήτης το 
ΝΝΚ υπαγόμενα αντιστοίχως υπό την διοίκηση του ΝΝΑ, 
ΝΣ, και ΝΚ. 

Αρθρο 2 
Αποστολή 

1. Η προμήθεια από την Ελληνική αγορά φαρμακευτι- 









5726 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κών και συναφών προϊόντων, προελεύσεως εσωτερικού ή 
εξωτερικού με σκοπό τη διάθεσή τους σε μειωμένες τι¬ 
μές: 

α. στους Στρατιωτικούς εν γένει 
β. στους Μονίμους Πολιτικούς Υπαλλήλους του ΥΕΘΑ 
γ. στους Οργανισμούς και Ιδρύματα που εξαρτώνται από 
το ΥΕΘΑ 

ΜΕΡΟΣ II 

ΟΡΓΑΝΩΣΗ - ΑΡΜΟΔΙΟΤΗΤΕΣ ΚΑΙ ΛΕΙΤΟΥΡΓΙΑ ΥΠΟ¬ 
ΚΑΤΑΣΤΗΜΑΤΩΝ «ΣΤΡΑΤΙΩΤΙΚΟΥ ΦΑΡΜΑΚΕΙΟΥ» 
Π.Ν. 

ΚΕΦΑΛΑΙΟ Β 

ΔΙΑΡΘΡΩΣΗ ΚΑΙ ΣΤΕΛΕΧΩΣΗ ΥΠΟΚΑΤΑΣΤΗΜΑΤΩΝ 
«ΣΤΡΑΤΙΩΤΙΚΟΥ ΦΑΡΜΑΚΕΙΟΥ» Π.Ν. 

Αρθρο 3 
Διάρθρωση 

1. Η διάρθρωση των Υποκαταστημάτων «Στρατιωτικού 
Φαρμακείου» Π.Ν. περιλαμβάνει: 
α. Προϊστάμενο 

β. Γραφείο Λογιστηρίου Χρηματικού - Υλικού 
γ. Γ ραφείο Διαχειρήσεως Υλικού - Φαρμακοπωλείο 
δ. Εργαστήριο 

Αρθρο 4 
Στελέχωση 

1. Κάθε Υποκατάστημα «Στρατιωτικού Φαρμακείου» 
Π.Ν. στελεχώνεται με Στρατιωτικό και Πολιτικό προσω¬ 
πικό όπως καθορίζεται στους Πίνακες Οργανώσεως και 
Υλικού (ΠΟΥ), οι οποίοι για λόγους διαβαθμίσεως έχουν 
αποχωρισθεί από τον παρόντα κανονισμό. 

ΚΕΦΑΛΑΙΟ Γ- 

ΚΑΘΗΚΟΝΤΑ ΚΑΙ ΕΥΘΥΝΕΣ ΠΡΟΣΩΠΙΚΟΥ 

Αρθρο 5 

Προϊστάμενος 

1. Ως Προϊστάμενος Υποκαταστήματος «Στρατιωτικού 
Φαρμακείου» τοποθετείται ανώτερος ή κατώτερος Αξιω¬ 
ματικός (Φ), κάτοχος άδειας λειτουργίας Φαρμακείου 
μέσω ΥΥΠΚΑ και είναι υπεύθυνος για την πλήρη εκπλή¬ 
ρωση της αποστολής του Υποκαταστήματος. 

2. Προΐσταται του Στρατιωτικού και Πολιτικού Προσωπι¬ 
κού που υπηρετεί στο Υποκατάστημα «Στρατιωτικού Φαρ¬ 
μακείου» και ενεργεί σύμφωνα με τις διατάξεις ΠΝ, τον 
παρόντα Κανονισμό, το Γενικό Κανονισμό Εκμεταλλεύ¬ 
σεων και Εξυπηρετήσεως Προσωπικού Ε.Δ. και τους λοι¬ 
πούς ισχύοντες Νόμους και Διαταγές. 

3. Μεριμνά για τον έγκαιρο και επαρκή εφοδιασμό του 
Υποκαταστήματος «Στρατιωτικού Φαρμακείου» με φαρ¬ 
μακευτικά και συναφή προϊόντα. 

4. Ασκεί άμεση και συνεχή επίβλεψη για την καλή δια¬ 
χείριση του συνόλου των ανωτέρω προϊόντων. 

5. Ευθύνεται για την ορθή χορήγηση των φαρμάκων και 
την σύμφωνη με τους ισχύοντες νόμους εκτέλεση των συ¬ 
νταγών. 

6. Μεριμνά για τον έγκαιρο εντοπισμό του ληξιπροθέ¬ 
σμου φαρμακευτικού και λοιπού υλικού, για τον οποίο 
ενεργοποιεί τις κατά νόμον προβλεπόμενες διαδικασίες 


επιστροφής των στους προμηθευτές. 

7. Ευθύνεται για την άμεση απόσυρση και επιστροφή 
στους προμηθευτές, εκείνων των φαρμακευτικών προϊό¬ 
ντων, για τα οποία, οι κατά νόμον αρμόδιες Αρχές, διέτα¬ 
ξαν την απαγόρευσή τους για διαφόρους λόγους. 

8. Ευθύνετα σύμφωνα με τις διατάξεις του Νόμου 
1729/1989 για την επί διετία ασφαλή τήρηση σε ειδικό 
φάκελλο των συνταγών εκείνων στις οποίες είναι εγγε¬ 
γραμμένα φάρμακα που περιλαμβάνονται στους πίνακες 
«Γ» και «Δ» του Νόμου αυτού. 

9. Ευθύνεται για την πώληση των φαρμακευτικών και 
συναφών προϊόντων στις τιμές που ορίζουν σχετικές 
Υπουργικές Αποφάσεις και Διαταγές. 

10. Υπέχει αλληλεγγύως και αδιαιρέτως ευθύνες μετά 
των διαχειριστικών οργάνων. 

11. Τηρεί τα βιβλία του συνημμένου Παραρτήματος «Β». 

12. Αντικαταστάτης του Προϊσταμένου του Υποκατα¬ 
στήματος σε περίπτωση απουσίας ή κωλύματος καθορίζε¬ 
ται με Διαταγή από την Προϊσταμένη Αρχή. 

Αρθρο 6 

Γ ραφείο Λογιστηρίου Χρηματικού - Υλικού 

1. Για την εύρρυθμη λειτουργία του Γ ραφείου διατίθεται 
Η/Υ με το απαιτούμενο λογισμικό καθώς και χρηματοκι¬ 
βώτιο και τηρούνται τα βιβλία του συνημμένου παραρτή¬ 
ματος «Α». 

2. Η στελέχωση του Γραφείου γίνεται με προσωπικό 
αναλόγου ειδικεύσεως στο οποίο ανατίθενται τα παρα¬ 
κάτω καθήκοντα: 

α. Μεριμνά, σύμφωνα με τα προσκομιζόμενα από το 
Γραφείο Διαχειρίσεως Υλικού, παραστατικά παραλαβής, 
για την καταχώρηση στις οικείες μερίδες των φαρμακευτι¬ 
κών και συναφών υλικών με την παραληφθείσα κατ’ είδος 
ποσότητα και ενημερώνει την μερίδα του αντιστοίχου 
προμηθευτή, η οποία πιστώνεται με την συνολική αξία των 
παραληφθέντων υλικών. 

β. Μεριμνά, σύμφωνα με τα προσκομιζόμενα από το 
Γραφείο Διαχειρίσεως Υλικού, παραστατικά επιστροφής, 
για την διαγραφή από τις οικείες μερίδες των φαρμακευτι¬ 
κών και συναφών υλικών με την επιστρεφόμενη κατ’ είδος 
ποσότητα και ενημερώνει την μερίδα του αντιστοίχου 
προμηθευτή, η οποία χρεώνεται με την συνολική αξία των 
επιστρεφομένων υλικών. 

γ. Μεριμνά για την καταχώρηση στην οικεία μερίδα κάθε 
φαρμακευτικού υλικού εν γένει, με την προβλεπόμενη 
τιμή πωλήσεως από τους επίσημους Πίνακες Διατιμήσεως 
του Υπουργείου Εμπορίου. Στο εκτός συνταγογραφίας 
υλικό καταχωρεί ως τιμή πωλήσεως εκείνη που διαμορφώ¬ 
νεται με την προσθήκη στην τιμή αγοράς του ποσοστού 
κέρδους που καθορίζει σχετική Υπουργική Απόφαση ή 
Διαταγή ΓΕΝ. 

δ. Μεριμνά για την ενημέρωση των οικείων μερίδων 
φαρμακευτικού εν γένει υλικού σύμφωνα με τον προσκο- 
μιζόμενο από το Γ ραφείο Διαχερίσεως Υλικού - Φαρμακο¬ 
πωλείο, ημερήσιο πίνακα πωληθέντων ειδών εκτός συντα- 
γογραφίας. 

ε. Παραλαμβάνει ημερησίως το εισπραχθέν από πωλή- 
σεις χρηματικό ποσό. 

στ. Προβαίει σε πληρωμές προμηθευτών μετά από 
εντολή του Προϊσταμένου. 

ζ. Μεριμνά για την ασφαλή φύλαξη των χρημάτων και 
λαμβάνει προς τούτο τα απαραίτητα μέτρα. 

η. Παραλαμβάνει από το Γ ραφείο Διαχειρίσεως Υλικού - 

Φαρμακοπωλείο τις καθ’ ημέρα εκτελεσθείσες συνταγές 
τις οποίες ταξινομεί και τηρεί κατ’ Ασφαλιστικό Φορέα. 

θ. Στο τέλος κάθε μήνα αποστέλλει τις εκτελεσθείσες 
συνταγές κατά Ασφαλιστικό Φορέα στον Ασφαλιστικό Φο¬ 
ρέα, εκδίδοντας προς τούτο τιμολόγιο με την συνολική 
αξία των εκτελεσθέντων συνταγών στο ποσοστό που συμ¬ 
μετέχει ο Ασφαλιστικός Φορέας. 

ι. Μεριμνά για την είσπραξη από τους Ασφαλιστικούς 
Φορείς των χρημάτων με τα οποία είναι χρεωμένοι σύμ¬ 
φωνα με τα ποσά που αναγράφονται στα τιμολόγια. 

ια. Μεριμνά για την λογιστική και χρηματική τακτοποί¬ 
ηση τυχόν διαφορών που προέκυψαν κατά τον έλεγχο από 
τους Ασφαλιστικούς Φορείς, των συνταγών που απεστάλ- 
λησαν. 

ιβ. Μεριμνά για την λογιστική και χρηματική τακτοποί¬ 
ηση της αξίας των ελλειμάτων που προέκυψαν από πραγ¬ 
ματικές απογραφές ή φθορές του πάσης φύσεως υλικού, 
σύμφωνα με τις κατά περίπτωση ειδικές Διαταγές. 

ιγ. Πλην των απαιτουμένων χρηματικών ποσών για προ¬ 
γραμματισμένες πληρωμές προμηθειών, μεριμνά ώστε ο 
κύριος όγκος των μετρητών να έχει κατατεθεί σε ειδικό 
προς τον σκοπό αυτό λογαριασμό στην Γενική Τράπεζα 
της Ελλάδος. 

ιδ. Ευθύνεται για την τήρηση και φύλαξη των πάσης φύ¬ 
σεως εγγράφων, παραστατικών, βιβλίων και εντύπων του 
Υποκαταστήματος «Στρατιωτικού Φαρμακείου». 

ιε. Ευθύνεται για την ορθότητα υπολογισμού και πληρω¬ 
μής του ΦΠΑ. 

ιστ. Μεριμνά για την σύνταξη του ετησίου και των μη¬ 
νιαίων ισοζυγίων του Υποκαταστήματος τα οποία υποβάλ¬ 
λει μέσω του Προϊσταμένου στο ΓΕΝ/ΔΥΓ. 

Αρθρο 7 

Γραφείο Διαχειρίσεως Υλικού - Φαρμακοπωλείο 

1. Λόγω της ιδιαζούσης φύσεως των διακινουμένων υλι¬ 
κών η στελέχωση του φαρμακοπωλείου γίνεται με προσω¬ 
πικό ειδικεύσεως Φαρμακοποιού ή και Βοηθού Φαρμακο¬ 
ποιού, στο οποίο ανατίθενται τα παρακάτω καθήκοντα: 

Α. Μεριμνά για τον μακροσκοπικό έλεγχο και ποσοτική 
παραλαβή των φαρμακευτικών και συναφών προϊόντων 
που προσκομίζονται από τους προμηθευτές κατόπιν σχε¬ 
τικών παραγγελιών του Προϊσταμένου, σύμφωνα με τα συ¬ 
νοδευτικά παραστατικά, επί των οποίων σημειώνει δίπλα 
σε κάθε αναγραφόμενο και παραλαμβανόμενο υλικό την 
ημερομηνία λήξεώς του. 

β. Μεριμνά για την καλή συντήρηση και αποθήκευση 
των φαρμάκων. 

γ. Μεριμνά για τη λειτουργική ταξινόμηση των προς διά¬ 
θεση φαρμακευτικών προϊόντων εν γένει στις προθήκες 
του φαρμακοπωλείου. 

δ. Μεριμνά κατόπιν εντολή του Προϊσταμένου για: 

(1) Τη συγκέντρωση των ληξηπροθέσμων ή αποσυρομέ- 
νων φαρμάκων. 

(2) Τη συμπλήρωση ειδικοιύ εντύπου στο οποίο αναγρά¬ 
φονται τα ληξηπρόθεσμα ή αποσυρόμενα φάρμακα κατ' 
είδος και ποσότητα. 

(3) Την προώθηση των ληξηπροθέσμων ή αποσυρομέ- 
νων φαρμάκων στους αντίστοιχους προμηθευτές. 

(4) Την προώθηση του συμπληρωθέντος, ανωτέρω, ει¬ 
δικού εντύπου αφ’ ενός στον προμηθευτή ως συνοδευ¬ 
τικό παραστατικό των επιστρεφομένων φαρμάκων, αφ’ 
ετέρου στο Γραφείο Λογιστηρίου Χρηματικού για ενημέ¬ 
ρωση των αποθεμάτων. 

(5) Την παρακολούθηση των αποθεμάτων. 


ε. Ευθύνεται για τον έλεγχο της κανονικότητας των 
εκτελουμένων συνταγών. 

στ. Μεριμνά για την εκτέλεση των προσκομιζομένων 
συνταγών. 

η. Ευθύνεται για την ορθή αποτίμηση της αξίας συμμε¬ 
τοχής των δικαιούχων στις εκτελούμενες συνταγές, τον 
καθορισμό του κανονικού αντιτίμου των πωλουμένων 
εκτός συνταγογραφίας φαρμάκων και συναφών προϊό¬ 
ντων, καθώς και για την είσπραξη των αναλογούντων κατά 
περίπτωση ποσών. 

θ. Ευθύνεται για την σύμφωνα με τα στοιχεία της τα¬ 
μειακής μηχανής παράδοση του αντιστοίχου χρηματικού 
ποσού στον ταμία του Γ ραφείου Λογιστηρίου Χρηματικού 
- Υλικού, στο τέλος κάθε ημέρας εργασίας του Υποκατα¬ 
στήματος. 

Αρθρο 8 

Εργαστήριο 

1. Μεριμνά για την εκτέλεση συνταγών που περιλαμβά¬ 
νουν την παρασκευή Γαληνικών σκευασμάτων. 

ΜΕΡΟΣ III 
ΚΕΦΑΛΑΙΟ Γ 

ΔΗΜΙΟΥΡΓΙΑ - ΔΙΑΘΕΣΗ - ΔΙΑΧΕΙΡΙΣΗ 
ΚΕΦΑΛΑΙΩΝ ΕΚΤΟΣ ΚΡΑΤΙΚΟΥ Π/Υ 

Αρθρο 9 

Δημιουργία Κεφαλαίων 

1. Το απαιτούμενο αρχικό κεφάλαιο λειτουργίας Υπο¬ 
καταστήματος «Στρατιωτικού Φαρμακείου» σχηματίζεται 
σύμφωνα με τα προβλεπόμενα από το Ν.Δ. 107/69 και 
των εκδιδόμενων προς τούτο Αποφάσεων και Διατα¬ 
γών. 

2. Με Αποφάσεις/Διαταγές που εκδίδονται κατόπιν ει- 
σηγήσεως ΔΥΓ, ΔΚΕ καθορίζεται το ποσοστό εκ των κα¬ 
θαρών κερδών που εμφανίζονται στον ετήσιο ισολογισμό 
του Υποκαταστήμταος για τη δημιουργία Αποθεματικού 
Κεφαλαίου. 

Αρθρο 10 

Διαχείριση Κεφαλαίων 

1. Τα σχηματιζόμενα κεφάλαια, σε εφαρμογή των Δια¬ 
τάξεων του προηγουμένου άρθρου, καθώς και τα από την 
εκμετάλλευσή τους αποκτώμενα περιουσιακά στοιχεία για 
τις ανάγκες λειτουργίας του Υποκαταστήματος, αποτε¬ 
λούν περιουσία εκτός Κρατικού Προϋπολογισμού, επί της 
οποίας δεν επεκτείνεται η κυριότητα του Δημοσίου. 

2. Κεφάλαια σε μετρητά κατατίθενται σε έντοκο λογα¬ 
ριασμό στη Γενική Τράπεζα της Ελλάδος, προς διασφά¬ 
λιση και καλύτερη αξιοποίησή τους. 

3. Πληρωμές τρίτων θα γίνονται κατ' αρχήν με έκδοση 
τραπεζικών επιταγών, εκτός και αν είναι δυνατή η πλη¬ 
ρωμή από τα «εις χείρας» του Ταμείου του Υποκαταστή¬ 
ματος μετρητά, το ύψος των οποίων σε καμμία περίπτωση 
να μην υπερβαίνει το 2% του μηνιαίου ισοζυγίου. 

Άρθρο 11 

Διάθεση Κεφαλαίων 

1. Τα δημιουργούμενα από κέρδη κεφάλαια, καθώς και 
το αποθεματικό κεφάλαιο, διατίθενται με διαταγές ΓΕΝ οι 
οποίες εκδίδονται κατόπιν εναρμονισμένων με το πνεύμα 
της Ιδρυτικής Αποφάσεως εισηγήσεων της ΔΥΓ για: 

α προμήθειες Φαρμακευτικών και συναφών προϊόντων 

απαιτουμένων για την εύρρυθμη και απρόσκοπτη λειτουρ¬ 
γία του Υποκαταστήματος. 

β. προμήθειες υλικών Απογραφής και Αναλωσίμων 
απαιτουμένων για τη λειτουργία του Υποκαταστήματος. 

γ. προμήθειες υλικών και μέσων για τον εκσυγχρονισμό 
Υγειονομικών Μονάδων. 

δ. Κάλυψη φθορών ή ελλειμμάτων φαρμακευτικού υλι¬ 
κού (εν γένει) του Υποκαταστήματος, υπό την προϋπό¬ 
θεση ότι υφίσταται πόρισμα Ενόρκου Διοικητικής Εξετά- 
σεως με το οποίο προτείνεται ο εις βάρος των περιουσια¬ 
κών στοιχείων του καταλογισμός τους. 

ΚΕΦΑΛΑΙΟ Δ* 

ΔΙΑΔΙΚΑΣΙΕΣ ΛΕΙΤΟΥΡΓΙΑΣ 
ΥΠΟΚ/ΤΟΣ «ΣΤΡΑΤΙΩΤΙΚΟΥ ΦΑΡΜΑΚΕΙΟΥ» 

Αρθρο 12 
Προμήθειες 

1. Η προμήθεια των απαιτουμένων για τη συνεχή και 
απρόσκοπτη λειτουργία του Υποκαταστήματος, φαρμά¬ 
κων και συναφών προϊόντων διενεργείται από τις ακόλου¬ 
θες πηγές: 

α. Από Φαρμακευτικούς Οίκους (Εργοστάσια) της Ελλά- 
δας 

β. Από τους Αποκλειστικούς Αντιπροσώπους Φαρμα¬ 
κευτικών οίκων του Εξωτερικού 

γ. Από τις Φαρμακαποθήκες, εφόσον δεν είναι δυνατή 
για αντικειμενικούς λόγους η προμήθεια από τους ανω¬ 
τέρω στις υποπαραγράφους (α) και (β) παρόντος Άρθρου 
αναφερομένους ή τα υπό προμήθεια είδη απαιτούνται σε 
μικροποσότητες και η δημιουργία αποθέματος είναι ασύμ¬ 
φορος. 

2. Για τις προμήθεις παρόντος Άρθρου ακολουθούνται 
οι προβλεπόμενες από τους ισχύοντες Νόμους και Διατα¬ 
γές διαδικασίες. 

Άρθρο 13 

Πληρωμές Προμηθευτών 

1. Οι πληρωμές προμηθευτών φαρμακευτικών και συ¬ 
ναφών προϊόντων διενεργούνται κατ’ αρχήν μέσω της Γ ε¬ 
νικής Τραπέζης της Ελλάδος δια της εκδόσεως από τον 
Προϊστάμενο ή Διαχειριστή - Ταμία του Υποκαταστήματος 
αναλόγου Επιταγής. 

Άρθρο 14 

Τιμές πωλήσεως - Αναπροσαρμογές τιμών 

1. Οι τιμές πωλήσεως των φαρμάκων διαμορφώνονται 
σύμφωνα με τους ισχύοντες Επίσημους Πίνακες Διατιμή- 
σεως του Υπουργείου Εμπορίου. 

2. Οι τιμές πωλήσεως του εκτός συνταγογραφίας φαρ¬ 
μακευτικού υλικού διαμορφώνονται με την προσθήκη επί 
της τιμής κτήσεως, ποσοστού κέρδους που καθορίζεται 
με σχετική Υπουργική Απόφαση ή Διαταγή ΓΕΝ. 

3. Αναπροσαρμογές τιμών στα Αποθέματα Φαρμάκων 
του Υποκαταστήματος είναι υποχρεωτικές και διενεργού- 
νται μόνο, εφόσον το Υπουργείο Εμπορίου αποστέλλει νέ¬ 
ους Πίνακες Διατιμήσεως. 

Άρθρο 15 
Ωράριο Λειτουργίας 

1. Το ωράριο λειτουργίας των Υποκαταστημάτων 
«Στρατιωτικού Φαρμακείου» καθορίζεται με Διαταγή ΓΕΝ/ 
ΔΥΓ. 


Άρθρο 16 

Χώροι Εγκαταστάσεως 

1. Οι χώροι που διατίθενται για την εγκατάσταση και λει¬ 
τουργία Υποκαταστήματος «Στρατιωτικού Φαρμακείου» 
πρέπει να πληρούν τις διατάξεις που προβλέπονται στην 
περί ιδρύσεως και Λειτουργίας Φαρμακείου ισχύουσα Νο¬ 
μοθεσία. 

ΚΕΦΑΛΑΙΟ Ε’ 

ΑΠΟΔΟΣΗ ΛΟΓΑΡΙΑΣΜΩΝ ΧΡΗΣΕΩΣ - ΑΠΟΓΡΑΦΕΣ 
ΟΙΚΟΝΟΜΙΚΟΣ ΕΛΕΓΧΟΣ 

Άρθρο 17 

Απόδοση Λογαριασμών Χρήσεως 

1. Ο Προϊστάμενος του Υποκαταστήματος δια του Λογι¬ 
στηρίου Χρηματικού υποχρεούται κάθε μήνα και εντός 
των δέκα πρώτων ημερών αυτού να υποβάλλει στη ΔΥΓ/ 
ΓΕΝ και τη Διεύθυνση ΓΕΝ/Ε1 Ισοζύγιο Λογαριασμών 
Χρήσεως του προηγούμενου μηνός. 

Άρθρο 18 

Απογραφές 

1. Απογραφές διενεργούνται στο τέλος κάθε τετραμή- 
νου από επιτροπή εξ αξιωματικών που ορίζεται με Διαταγή 
ΓΕΝ/ΔΥΓ. 

2. ΣΤην ανωτέρω Επιτροπή συμμετέχουν δύο Αξιωματι¬ 
κοί του Υγειονομικού και ένας του Οικονομικού Σώμα¬ 
τος. 

3. Αντικείμενο της Απογραφής αποτελεί όλο το προς 
πώληση φαρμακευτικό και συναφές υλικό του Υποκατα¬ 
στήματος. 

4. Τα αποτελέσματα της Απογραφής καταγράφονται με 
μέριμνα του Προέδρου της Επιτροπής, τον Προϊστάμενο 
και τον Διαχειριστή Υλικού του Υποκαταστήματος. 

5. Το πρωτόκολλο Απογραφής τετραμήνου ο Πρόεδρος 
της Επιτροπής υποβάλλει στη ΓΕΝ/ΔΥΓ. 

6. Προκύπτουσες πλεονασματικές εκ της απογραφής 
διαφορές αποτελούν κέρδος του Υποκαταστήματος. 

7. Για προκύπτοντα εκ της απογραφής ελλείμματα διε- 
νεργείται Ένορκη Διοικητική Εξέταση με μέριμνα ΓΕΝ/ 
ΔΥΓ και ΓΕΝ/Β3. 

8. Κατά τη διάρκεια διενέργειας της απογραφής το 
Υποκατάστημα «Στρατιωτικού Φαρμακείου» δεν λειτουρ¬ 
γεί. 

Άρθρο 19 

Φθορές - Ελλείμματα - Καταλογισμοί 

1. Σε κάθε περίπτωση φθοράς ή ελλείμματος φαρμα¬ 
κευτικού ή συναφούς υλικού που διαπιστώνεται κατά τη 
διενέργεια της απογραφής ή τον Οικονομικό Ελεγχο δια- 
τάσσεται αρμοδίως η διενέργεια Ένορκης Διοικητικής 
Εξέτασης, προς διαπίστωση των συνθηκών και των αιτιών 
για τον καταλογισμό ευθυνών. 

2. Καταλογισμός φθορών ή ελλειμμάτων σε βάρος της 
περιουσίας του Υποκαταστήματος «Στρατιωτικού Φαρμα¬ 
κείου» υπολογίζεται σε τιμές κτήσεως, σε βάρος φυσικού 
προσώπου υπολογίζεται σε τιμές πωλήσεως. 

Άρθρο 20 

Οικονομικός Ελεγχος 

1. Οικονομικός Έλεγχος στις Διαχειρίσεις και τα Πε¬ 
ριουσιακά στοιχεία του Υποκαταστήματος «Στρατιωτικού 
Φαρμακείου» διενεργείται από την Οικονομική Επιθεώ¬ 
ρηση κατόπιν Διαταγής Α/ΓΕΝ. 

Άρθρο 21 

Παράδοση - Παραλαβή 

1. Κατά την παράδοση - παραλαβή Προϊσταμένων Υπο¬ 
καταστήματος «Στρατιωτικού Φαρμακείου» κλεΐνονται 
όλα τα προβλεπάμενα βιβλία του Λογιστηρίου Χρηματι¬ 
κού, συντάσσεται ισοζύγιο και γίνεται Απογραφή των Απο¬ 
θεμάτων. 

2. Στην ανωτέρω παράδοση - παραλαβή παρίσταται Οι¬ 
κονομικός Επιθεωρητής. 

3. Κατά την παράδοση - παραλαβή διαχειριστών Υλικού 
γίνεται Απογραφή των Αποθεμάτων και μόνο. 

4. Παραδόσεις - παραλαβές Προϊσταμένων ή Διαχειρι¬ 
στών Υλικού του Υποκαταστήματος «Στρατιωτικού Φαρ¬ 
μακείου» να λαμβάνεται μέριμνα ώστε να διενεργούνται 
κατά το τέλος οιουδήποτε τετραμήνου προς αποφυγή δια¬ 
κοπών λειτουργίας του πλέον των εις το «Άρθρο 18» προ- 
βλεπομένων. 

Άρθρο 22 

Διάλυση Υποκαταστήματος «Στρατιωτικού Φαρμακείου» 

1. Η διάλυση Υποκαταστήματος «Στρατιωτικού Φαρμα¬ 
κείου» του Π.Ν. αποφασίζεται με εισήγηση του ΓΕΝ από 
τον ΥΕΘΑ ή των υπ’ αυτού εξουσιοδοτημένων οργά¬ 
νων. 

2. Στην απόφαση αυτή καθορίζονται τα θέματα της υπο- 
καταστάσεως, ο τρόπος της εκκαθαρίσεως και μεταφο¬ 
ράς κεφαλαίων, ο τρόπος περατώσεως των εκκρεμών 
υποθέσεων ως και κάθε άλλη αναγκαία λεπτομέρεια. 

ΠΑΡΑΡΤΗΜΑ Ά" 

Ανήκει στον ΕΙΔΙΚΟ ΚΑΝΟΝΙΣΜΟ ΟΡΓΑΝΩΣΕΩΣ 
ΚΑΙ ΕΣΩΤΕΡΙΚΗΣ ΥΠΗΡΕΣΙΑΣ ΥΠΟΚΑΤΑΣΤΗΜΑΤΩΝ 
«ΣΤΡΑΤΙΩΤΙΚΟΙΫ ΦΑΡΜΑΚΕΙΟΥ» ΤΟΥ Π.Ν. 

ΤΗΡΟΥΜΕΝΑ ΒΙΒΛΙΑ ΚΑΙ ΕΝΤΥΠΑ 

ΑΠΟ ΤΗ ΔΙΑΧΕΙΡΙΣΗ ΧΡΗΜΑΤΙΚΟΥ 

ΥΠΟΚΑΤΑΣΤΗΜΑΤΟΣ «ΣΤΡΑΤΙΩΤΙΚΟΥ ΦΑΡΜΑΚΕΙΟΥ» 

1. ΒΙΒΛΙΟ ΚΙΝΗΣΕΩΣ ΜΕΤΡΗΤΩΝ 

2. ΒΙΒΛΙΟ ΕΣΟΔΩΝ - ΕΞΟΔΩΝ 

3. ΜΠΛΟΚ ΤΙΜΟΛΟΓΙΩΝ ΑΝΕΥ ΔΙΑΤΡΗΣΕΩΣ ΑΠΟ ΑΡΜΟΔΙΑ 
ΔΟΥ 

4. ΜΠΛΟΚ ΤΙΜΟΛΟΓΙΩΝ ΜΕ ΔΙΑΤΡΗΣΗ ΑΠΟ ΑΡΜΟΔΙΑ ΔΟΥ 

5. ΜΠΛΟΚ ΠΙΣΤΩΤΙΚΩΝ ΣΗΜΕΙΩΜΑΤΩΝ (ΔΥΟ ΣΕΙΡΕΣ) 

6. ΜΠΛΟΚ ΔΕΛΤΙΩΝ ΕΠΙΣΤΡΟΦΗΣ ΠΩΛΗΘΕΝΤΩΝ ΕΙΔΩΝ 

7. ΜΠΛΟΚ ΔΕΛΤΙΩΝ ΑΠΟΣΤΟΛΗΣ ΕΜΠΟΡΕΥΜΑΤΩΝ 

• ΠΑΡΑΡΤΗΜΑ 'Β" 

Ανήκει στον ΕΙΔΙΚΟ ΚΑΝΟΝΙΣΜΟ ΟΡΓΑΝΩΣΕΩΣ 
ΚΑΙ ΕΣΩΤΕΡΙΚΗΣ ΥΠΗΡΕΣΙΑΣ ΥΠΟΚΑΤΑΣΤΗΜΑΤΩΝ 
«ΣΤΡΑΤΙΩΤΙΚΟΙΫ ΦΑΡΜΑΚΕΙΟΥ» ΤΟΥ Π.Ν. 

ΒΙΒΛΙΑ ΦΑΡΜΑΚΕΥΤΙΚΗΣ ΤΕΧΝΗΣ 
ΠΟΥ ΥΠΟΧΡΕΟΥΤΑΙ ΝΑ ΤΗΡΕΙ Ο ΠΡΟΪΣΤΑΜΕΝΟΣ 

1. ΤΗΝ ΕΛΛΗΝΙΚΗ ΦΑΡΜΑΚΟΠΟΙΙΑ 

2. ΒΙΒΛΙΟ ΓΑΛΗΝΙΚΩΝ ΣΚΕΥΑΣΜΑΤΩΝ 

3. ΒΙΒΛΙΟ ΑΣΚΟΥΜΕΝΩΝ ΦΑΡΜΑΚΟΠΟΙΩΝ 

4. ΒΙΒΛΙΟ ΑΣΚΟΥΜΕΝΩΝ ΒΟΗΘΩΝ ΦΑΡΜΑΚΟΠΟΙΟΥ 

5. ΚΑΘΕ ΑΛΛΟ ΧΡΗΣΙΜΟ ΒΙΒΛΙΟ ΓΙΑ ΤΗΝ ΦΑΡΜΑΚΕΥΤΙΚΗ 
ΤΕΧΝΗ 


Αριθ. 17224+15683+14870+14070 (2) 

Συμπλήρωση της 46906/3.10.1994 απόφασης του Ανα¬ 
πληρωτή Υπουργού Εσωτερικών, για την αύξηση του 
αριθμού ημερών εκτός έδρας των μονίμων και των με 
σχέση ιδιωτικού δικαίου υπαλλήλων του Υπουργείου 
Εσωτερικών. 

Ο ΥΠΟΥΡΓΟΣ 
ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του Ν.Δ/τος 65/1973 «Περί δαπανών 
κινήσεως των τακτικών δημοσίων υπαλλήλων». 

2. Την απόφαση 1700/13.2.1976 του Υπουργείου Προ¬ 
εδρίας της Κυβέρνησης «Περί καθορισμού του αριθμού 
των επιτρεπόμενων ημερών παραμονής εκτός έδρας των 
πολιτικών δημοσίων υπαλλήλων, κινουμένων δΓ εκτέλεσιν 
υπηρεσίας». 

3. Την κοινή Υπουργική απόφαση ΔΙΟΔ/Φ. 60/1/ 
Α40061/20.3.1984, για τη μεταφορά αρμοδιοτήτων του 
Υπουργείου Προεδρίας της Κυβέρνησης στα άλλα Υπουρ¬ 
γεία. 

4. Τις κοινές Υπουργικές απφοάσεις 28243/845/ 
18.4.1984 & 95015/2615/20.8.84 & 3011/55/21.1.87 
«Περί ρυθμίσεως θεμάτων δαπανών κινήσεως εκτός 
έδρας υπαλλήλων του Δημοσίου». 

5. Τις διατάξεις του άρθρου 29Α του Ν. 1558/85, που 
προστέθηκε με το άρθρο 27 του Ν. 2081 /92, και το γεγο¬ 
νός ότι προκαλείται δαπάνη σε βάρος του Προϋπολογι¬ 
σμού Δημοσίων Επενδύσεων, για τους τεχνικούς υπαλλή¬ 
λους ύψους 900.000.000 δρχ. περίπου, για κάθε έτος, 
που καλύπτεται από τις αντίστοιχες ΣΑΕ και τις ΣΑΤΑ, και 
δαπάνη 150.000.000 δρχ. ΚΑΕ 0711, σε βάρος του τακτι¬ 
κού προϋπολογισμού του Υπουργείου Εσωτερικών, για 
τους τεχνικούς και τους λοιπούς υπαλλήλους του Υπουρ¬ 
γείου Εσωτερικών και των Διευθύνσεων Εσωτερικών των 
Νομαρχιών. 

6. Την ανάγκη μετακίνησης εκτός έδρας των μονίμων 
και των με σχέση εργασίας ιδιωτικού δικαίου υπαλλήλων 
του Υπουργείου Εσωτερικών, για εκτέλεση υπηρεσίας. 

7. Την 46906/3.10.1994 απόφαση του Αναπληρωτή 
Υπουργού Εσωτερικών. 

8. Την απόφαση ΥΠ 121/13.7.1994 του Πρωθυπουρ¬ 
γού, για την ανάθεση αρμοδιοτήτων στον αναπληρωτή 
Υπουργό Εσωτερικών, αποφασίζουμε: 

Συμπληρώνεται η 46906/3.10.1994 απόφαση του Ανα¬ 
πληρωτή Υπουργού Εσωτερικών, με την οποία αυξήθηκε ο 
αριθμός των ημερών για εκτός έδρας μετακίνηση και πα¬ 
ραμονή με δικαίωμα αποζημίωσης, κατά μήνα, για εκτέ¬ 
λεση υπηρεσίας των μονίμων και των με σχέση εργασίας 
ιδιωτικού δικαίου υπαλλήλων του Υπουργείου Εσωτερι¬ 
κών, ως εξής: 

Το άθροισμα των κατά μήνα μετακινήσεων, με διανυ- 
κτέρευση και με αυθημερόν επιστροφή, δεν μπορεί να 
υπερβαίνει το όριο των κατά μήνα εγκρινομένων μετακινή¬ 
σεων με αυθημερόν επιστροφή, υπολογιζομένων των 
ημερών με διανυκτέρευση στο διπλάσιο. 

Κατά τα λοιπά ισχύει η 46906/3.10.1994 (ΦΕΚ 768/ 
τ.Β/11.10.94) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 15 Μαΐου 1995 

Ο ΑΝ. ΥΠΟΥΡΓΟΣ 

ΓΕΩΡΓΙΟΣ ΔΑΣΚΑΛΑΚΗΣ 

♦- 

Αριθ. 2018389/1834/0022 (3) 

Καθορισμός αποζημίωσης μελών ομάδας εργασίας για το 

συντονισμό του προγράμματος του Εθνικού Κτηματο¬ 
λογίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 89 του Π.Δ. 284/88 «Οργα¬ 
νισμός του Υπουργείου Οικονομικών» (ΦΕΚ 128Α'), όπως 
τροποποιήθηκε και ισχύει σήμερα. 

2. Τις διατάξεις του άρθρου 18 του Ν. 1505/84 (ΦΕΚ 
194Α’) όπως τροποποιήθηκαν με τις διατάξεις του άρθρου 
8 του Ν. 1810/88 (ΦΕΚ 223 Α’), καιτηςαριθμ. 2027332/ 
3206/0022/1.6.93 Υπουργικής Απόφασης (ΦΕΚ 422 Β ). 

3. Το άρθρο 40 του Ν. 849/78 (ΦΕΚ 232Α) όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57Α). 

4. Την αριθμ. 1134904/1224/0006Α/29.11.1994 από¬ 
φαση της Γ. Γραμματέως του Υπ. Οικονομικών, με την 
οποία συγκροτήθηκε η εν θέματι ομάδα εργασίας, καθώς 
και το αριθμ. 1033305/466/0001/15.3.1995 έγγραφο 
της Δ1 -Διοικητικού. 

5. Το γεγονός ότι από την παρούσα απόφαση προκαλεί- 
ται δαπάνη σε βάρος του Κρατικού προϋπολογ’ μού δρχ. 
480.000, που θα βαρύνει τις πιστώσεις το ! ^ιδ. Φορέα 
23.110 ΚΑΕ 0515 οικον. έτους 1995, για τι,ν οποία υπάρ¬ 
χει πρόβλεψη, αποφασίζουμε: 

1. Καθορίζουμε τον αριθμό των συνεδριάσεων της Ομάδας 
Εργασίας για το συντονισμό του προγράμματος του Εθνικού 
Κτηματολογίου, που συγκροτήθηκε με την αριθμ. 1134904/ 
1224/0006Α/29.11.1994 απόφαση της Γ. Γραμματέως του 
Υπ. Οικονομικών, σε δώδεκα (12) συνολικά και τη διάρκεια της 
κάθε συνεδρίασης σε πέντε (5) ώρες. 

2. Η αποζημίωση των συμμετεχόντων στην εν λόγω 
Ομάδα Εργασίας θα υπολογισθεί σύμφωνα με τις διατά¬ 
ξεις των άρθρων 18 του Ν. 1505/84,8 του Ν. 1810/88 και 
της αριθμ. 2027332/3206/0 °2/1.6.93 απόφασής 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. * 

Αθήνα, 11 Μαΐου 1995 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
- ¥ - 

Αριθ. 1055230/1166/Α0012 (4) 

Έγκριση συμπλήρωσης πινάκων προσδιορισμού καθαρού 

γεωργικού εισοδήματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της 1 026431/268/0006Α/2.3.1994 
(ΦΕΚ 154 Β') κοινής απόφασης του Πρωθυπουργού και 
Υπουργού Οικονομικών, με την οποία μεταβιβάζουν αρμο¬ 
διότητες του Υπουργού στους Υφυπουργούς Οικονομι¬ 
κών. 


2. Τις διατάξεις των παραγράφων 1 και 4 του άρθρου 42 
του Ν 2238/1994. 

3. Το από 5.5.1995 πρακτικό της Επιτροπής της παρα¬ 
γράφου 2 του άρθρου 42 του Ν. 2238/1994 που συστή- 
θηκε με την 1140024/1267/0006Α/12.12.1994 από¬ 
φασή μας. 

4. Τις 1036112/609/Α0012/ΠΟΛ1079/21.3.1995 και 
1044821 /803/Α0012/ΠΟΛ. 1109/7.4.1995 προηγούμε¬ 
νες αποφάσεις μας και την ανάγκη συμπλήρωσης αυτών. 

5. Ότι με την απόφαση αυτή, δεν προκαλείται δαπάνη 
σε βάρος του Κρατικού Προϋπολογισμού, αποφασί¬ 
ζουμε: 

1. Εγκρίνουμε την συμπλήρωση των πινάκων προσδιορι¬ 
σμού καθαρού γεωργικού εισοδήματος που καταρτίσθη¬ 
καν από την Επιτροπή της παραγράφου 2 του άρθρου 42 
του Ν. 2238/19994, με το νέο είδος γεωργικού προϊόντος 
που παρατίθεται κατωτέρω: 

α. Μετά τον αύξοντα αριθμό 113 των 1036112/609/ 
Α0012/ΠΟΛ. 1079/21.3.1995 και 

1044821/803/Α0012/ΠΟΛ. 1109/7.4.1995 αποφάσεών 
μας και σε όλους τους πίνακες των νομών προστίθεται μία 
(1) νέα ένδειξη προϊόντος με αριθμούς 113, 1 «Φυτώρια 
Ελάτης χριστουγεννιάτικων δέντρων». 

β. Στον πίνακα του Ν. Χαλκιδικής προστίθεται η παρα¬ 
κάτω ένδειξη: 



ΜΕΣΗ ΤΙΜΗ Ν. ΧΑΛΚΙΔΙΚΗΣ 


ΠΕΔΙΝΑ ΠΕΔΙΝΑ ΗΜ/ΡΕΙΝΑ ΟΡΕΙΝΑ 

Α/Α ΕΙΔΟΣ ΜΗ ΑΡ- ΑΡ- ΜΗ ΑΡ- ΑΡ- ΜΗ ΑΡ- ΑΡ- ΜΗ ΑΡ- ΑΡ- 
ΔΕΥ- ΔΕΥ- ΔΕΥ- ΔΕΥ- ΔΕΥ- ΔΕΥ- ΔΕΥ- ΔΕΥ- 
ΟΜΕ- ΟΜΕ- ΟΜΕ- ΟΜΕ- ΟΜΕ- ΟΜΕ- ΟΜΕ- ΟΜΕ- 
ΝΑ ΝΑ ΝΑ ΝΑ ΝΑ ΝΑ ΝΑ ΝΑ 

113,1Φυτώ- 

ρια 

Ελάτ. 

(ΧΡ>- 

στου- 

γεν. 

δέον 

50.000 


Η Τιμή του προϊόντος της παραπάνω ένδειξης, ισχύει και 
για τους υπόλοιπους νομούς της χώρας. 

2. Οι Νομάρχες παρακαλούνται, σύμφωνα με το τελευ¬ 
ταίο εδάφιο της παραγράφου 4 του άρθρου 42 του Ν. 
2238/1994, να κοινοποιήσουν την παρούσα σε όλους του 
ΟΤΑ, τις συνεταιριστικές οργανώσεις και τους αγροτικούς 
συλλόγους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαΐου 1995 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΛΟΣ 

Αριθ. Κ1/636 (5) 

Διενέργεια κατασταλτικού ελέγχου στην Έδρα του Εμπο¬ 
ρικού και Βιομηχανικού Επιμελητηρίου Αθηνών για τις 

χρήσεις 1969-1990. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 2081/92 «Ρύθμιση του θεσμού 
των Επιμελητηρίων και άλλες διατάξεις». 

2. Τις διατάξεις του άρθρου 17 του Ν.Δ. 1265/72 σε 
συνδυασμό με τις διατάξεις του άρθρου 33 του Π.Δ 
774/80 «Περί Κωδικοποιήσεως εις ενιαίον κείμενο των 
περί Ελεγκτικού Συνεδρίου ισχυουσών διατάξεων κ.λ.π.» 
(ΦΕΚ189Α). 

3. Το έγγραφο του ΕΒΕ Αθηνών με αριθμ. 4159/8.3.95 
αναφορικά με την ανάγκη διενέργειας κατασταλτικού 
ελέγχου από το Ελεγκτικό Συνέδριο στην έδρα του ΕΒΕ 
Αθηνών για τις οικονομικές διαχειριστικές χρήσεις των 
ετών 1969 ως και 1990 επειδή συντρέχουν ειδικοί λόγοι. 

4. Τη σύμφωνη γνώμη του Ελεγκτικού Συνεδρίου, όπως 
διατυπώνεται στα σχετικά πρακτικά των γενικών συνε¬ 
δριάσεων της ολομέλειας του Ελεγκτικού Συηνεδρίου 1 / 
3.2.92 και 1/16.1.95. 

5. Την απόφαση Β3-356/21.7.94 του Πρωθυπουργού 
και Υπουργού Εμπορίου «Ανάθεση αρμοδιοτήτων στον 
Υφυπουργό Εμπορίου». 

6. Την αριθμ. 1026431 /268/0006Α/2.3.94 Κοινή Από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ 154/Β), αποφασί¬ 
ζουμε: 

Εγκρίνουμε την κατ’ εξαίρεση διενέργεια κατασταλτι¬ 
κού ελέγχου στην έδρα του ΕΒΕ Αθηνών από το Ελεγκτικό 
Συνέδριο, κατά τα προβλεπόμενα από τις σχετικές διατά¬ 
ξεις, για τις οικονομικές χρήσεις 1969-1990, επειδή συ¬ 
ντρέχουν ειδικοί λόγοι που καθιστούν πολύ δυσχερή τη 
μεταφορά των διαφόρων παραστατικών στοιχείων των 
χρήσεων αυτών, στην έδρα του Ελεγκτικού Συνεδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαϊου 1995 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΟΥ 

ΔΗΜ. ΓΕΩΡΓΑΚΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

- +- 

Αριθ. 232/4 (6) 

Απόρριψη καταγγελίας κατά της «ΠΑΝΤΕΛΗΣ ΛΑΜΠΡΟ- 
ΠΟΥΛΟΣ και ΣΙΑ Ο.Ε.». 

ΕΠΙΤΡΟΠΗ ΑΝΤΑΓΩΝΙΣΜΟΥ 

Η Επιτροπή Ανταγωγνισμού του ν. 703/77, όπως ισχύει, 
συγκροτηθείσα από τους: 

1) Σκουλούδη Γεώργιο, Πρόεδρο Πρωτοδικών Διοικητι¬ 
κής Δικαιοσύνης, ως Πρόεδρο. 

2) Καρυώτη Κωνσταντίνο, Δικηγόρο, εκπρόσωπο Συν¬ 
δέσμου Ελληνικών Βιομηχανιών (Σ.Ε.Β.), μέλος. 

3) Ηλιόπουλο Κωνσταντίνο, Δικηγόρο, μέλος. 

4) Παπαμιχαήλ Σωτήρη, Δικηγόρο, εκπρόσωπο Ένωσης 
Εμπορικών Συλλόγων Ελλάδος (Ε.Ε.Σ.Ε.), μέλος 

και την Γραμματέα αυτής Χατζή Στ., συνήλθε σε συνε¬ 
δρίαση την 21 η Δεκεμβρίου 1994, ημέρα Τετάρτη και ώρα 


12:00 στην υπ’ αριθμό 612 αίθουσα του επί της πλατείας 
Κάνιγγος Αθηνών κεντρικού μεγάρου του Υπουργείου 
Εμπορίου, προκειμένου να εξετάσει την συμπεριφορά της 
καθής ομόρρυθμης εταιρείας με την επωνυμία «Π. ΛΑ- 
ΜΠΡΟΠΟΥΛΟΣ ΚΑΙ ΣΙΑ Ο.Ε.» με έδρα στην Λάρισα, μετά 
την αυτεπάγγελτη έρευνα που διενήργησε η Διεύθυνση 
Έρευνας Αγοράς και Ανταγωνισμού του Υπουργείου 
Εμπορίου, ύστερα από την εκ μέρους της αρμόδιας Διεύ¬ 
θυνσης Εμπορίου της Νομαρχίας Λάρισας γνωστοποίηση 
προφορικών καταγγελιών κατοίκων του ως άνω νομού 
περί αύξησης κατά 16-48% του τιμολογίου παροχής υπη¬ 
ρεσιών της άνω εταιρείας μετά την έναρξη ισχύος της Α.Δ. 
16/11-5-1992. 

Στην συνεδρίαση παρευρέθησαν ο Γενικός Εισηγητής, 
προϊστάμενος της Διεύθυνσης Έρευνας Αγοράς και Αντα¬ 
γωνισμού, θωμόπουλος Ε., βοηθούμενος από τους υπαλ¬ 
λήλους της άνω Υπηρεσίας Μεταξά Α. και Δουλγεράκη Ε. 
Η καθής εταιρεία παρέστη εκπροσωπούμενη από τον 
μετά του πληρεξουσίου δικηγόρου Λάρισας Τσακίρη Κων¬ 
σταντίνου. 

Ο Πρόεδρος της Επιτροπής έδωσε καταρχήν τον λόγο 
στον Γενικό Εισηγητή, ο οποίος παρουσίασε την με αρ. 
πρωτ. Α1/178/7-2-94 εισήγηση της Διεύθυνσης σχετικά 
με την συμπεριφορά της καθής εταιρείας, ως παραβιά- 
ζουσα τις διατάξεις του ν. 703/1977, όπως ισχύει. 

Ακολούθως δόθηκε ο λόγος στους εκπροσώπους της 
παρισταμένης εταιρείας, οι οποίοι ανέπτυξαν τις απόψεις 
τους και έδωσαν τις πληροφορίες, εξηγήσεις και διευκρι¬ 
νίσεις που τους ζητήθηκαν από τον Πρόεδρο και τα Μέλη 
της Επιτροπής, τις οποίες συμπλήρωσαν με το αρ. πρ. 
217/10-1-95 υπόμνημα του πληρεξουσίου δικηγόρου. 

Η Επιτροπή συνήλθε εκ νέου την 1 η Φεβρουάριου 1995 
σε διάσκεψη και αφού έλαβε γνώση όλων των στοιχείων 
του φακέλλου, συμπεριλαμβανομένης της εισήγησης της 
Διεύθυνσης Έρευνας Αγοράς και Ανταγωνισμού, των 
πρακτικών της συζήτησης και του υπομνήματος της κα¬ 
θής, αξιολόγησε τα πραγματικά περιστατικά και τις συνθή¬ 
κες υπό τις οποίες έλαβε χώρα η καταγγελλόμενη πράξη 
και κρίνει ως ακολούθως: 

Η Ο.Ε. «Π. ΛΑΜΠΡΟΠΟΥΛΟΣ ΚΑΙ ΣΙΑ Ο.Ε.» καταγγέλ¬ 
λεται ότι μετά την απελευθέρωση (1992) των τιμών παρο¬ 
χής υπηρεσιών, αύξησε υπερβολικά τα εισπραττόμενα 
από αυτήν δικαιώματα για την εκκένωση βόθρων και μετα¬ 
φορά λυμμάτων του Νομού Λάρισας, καταχρώμενη έτσι 
την δεσπόζουσα θέση, που έχει στην σχετική αγορά. Δεν 
αποδείχθηκε όμως από τα προσκομιζόμενα ενώπιον της 
ΕΑ στοιχεία, η καταχρηστική εκμετάλλευση της δεσπό¬ 
ζουσας θέσης, την οποία κατέχει η ανωτέρω ΟΕ στην σχε¬ 
τική αγορά (αρ. 2 ν. 793/77). Για την απόδειξη της ανω¬ 
τέρω παράβασης έπρεπε να τεθεί υπόψη της ΕΑ η μετα¬ 
βολή των στοιχείων του κόστους στο κρίσιμο διάστημα, 
ώστε να διαπιστωθεί εάν υπάρχει περίπτωση υπερβολικών 
αυξήσεων οφειλόμενων σε παράβαση του ν. 703/77, οι 
οποίες να υπερβαίνουν καταφανώς την έννοια του υπερ¬ 
βολικού κέρδους. Γ ια το λόγο αυτό, η ΕΑ κρίνει ότι η συ¬ 
μπεριφορά της καταγγελομένης δεν αποδείχθηκε ότι 
εμπίπτει στις διατάξεις του αρ. 2 ν. 703/77 όπως ισδχύει 
και απορρίπτει την καταγγελία κατά της ανωτέρω ΟΕ. 
Εξάλλου, η συμπεριφορά της καταγγελόμενης δεν εμπί¬ 
πτει στις διατάξεις του αρ. 703/77, διότι δεν αποδείχθηκε 
ότι η εταιρική σύμβαση είχε ως αντικείμενο ή αποτέλεσμα 
την παρακώλυση, τον περιορισμό ή την νόθευση του αντα¬ 
γωνισμού. Κατ’ ακολουθία, δεν συντρέχει περίπτωση επι- 

βολής προστίμου κατά παρ. 2 αρ. 21 ν. 703/77. Τέλος, η 
ΕΑ κηρύσσει εαυτήν αναρμόδια για τη τροποποίηση των 
σχετικών νομοθετικών ρυθμίσεων, όπως απαραδέκτως 
προτείνεται με την εισήγηση της υπηρεσίας. 

Για τους λόγους αυτούς. 

Η Επιτροπή Ανταγωνισμού αποφασίζει 
Απορρίπτει την καταγγελία κατά της «Παντελής Λα- 


μπρόπουλος & Σία Ο.Ε.». 

Η παρούσα να δημοσιευθεί στην Εφημερίδα της Κυβερ· 
νήσεως. 

Η απόφαση εκδόθηκε στην Αθήνα την 22-3-1995. 

Ο Πρόεδρος της Ε.Α. 

Γ. ΣΚΟΥΛΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



